《送齐侍者南游》
宋代·郭印

痴痴行脚师，要觅南方禅。
不知未举足，罪过已弥天。
三千大千未，当处本湛然。
若作如是解，犹嫌堕一边。
子今腰包去，慎勿求真诠。
真诠不可得，往往成风颠。
芒鞋纵所之，江山发清妍。
得住且即住，饭了曲肱眠。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。